kardosdrur/scandi-wiki huggingface dataset:
Christian Siegfried von Bassewitz

Christian Siegfried von Bassewitz (14. februar 1755 på Gneven, Mecklenburg – 4. august 1831) var en dansk officer.

Han var en søn af kammerjunker Bassewitz, stamherre til Gneven i Mecklenburg, blev dansk kadet 1771, sekondløjtnant ved jyske regiment ryttere 1776, premierløjtnant 1778, i hvilket år han fik tilladelse til med ritmesters karakter at gå i russisk krigstjeneste. Om hans forhold her kendes intet. 1790 er han allerede major og ansat ved fynske regiment lette dragoner, 1803 overgik han som oberstløjtnant til sjællandske regiment ryttere, blev oberst 1808 og kommanderede midlertidig det nys oprettede Prins Frederik Ferdinands Dragonregiment; han var tillige en kort tid chef for slesvigske regiment ryttere, men vendte i slutningen af 1809, udnævnt til generalmajor, tilbage til sjællandske rytterregiment som chef og beholdt denne post, indtil han 1829 afgik fra tjenesten som generalløjtnant. I 1813-14 kommanderede han rytterbrigaden i 2. armédivision. 1824 udnævntes han til Storkors af Dannebrog.

Bassewitz var gift med Christine Frederikke Kjerulff (døbt 20. december 1780, død 5. november 1860), en datter af daværende forpagter Rasmus Kjerulff i Ødsted. Han døde 4. august 1831.

Kilder 
 S.A. Sørensen, "Christian Siegfried von Bassewitz", i: C.F. Bricka (red.), Dansk Biografisk Lexikon, København: Gyldendal 1887-1905.

Storkors af Dannebrog
Generalløjtnanter fra Danmark
Danskere i 1700-tallet
Danskere i 1800-tallet
Christian Siegfried
Personer i Dansk Biografisk Leksikon
Kavaleriofficerer fra Danmark
Niels Bang

Niels Bang er navnet på flere personer:

 Niels Hansen Bang (1614-1676) – dansk biskop over Fyens Stift og godsejer
 Niels Bang (godsejer) (1776-1815) – dansk godsejer (Niels (de) Bang)
 Niels Bang (skolemand) (1857-1934) – dansk skolemand og filosof (Niels Haarup Bang)
William Campbell

William Campbell, (30. oktober 1923 i Newark, New Jersey – 28. april 2011, også kendt som Bill Campbell) var en amerikansk skuespiller. Han havde biroller i mange store film, men han har også medvirket i flere lavbudget B-film, inklusiv to gyserfilm.

Hans skuespillerkarriere begyndte i 1950 med en rolle i filmen The Breaking Point (som var instrueret af John Garfield). Efter flere år med tilsvarende roller i en række film, blandt andet i William Wellmans The High and Mighty (1954), før han havde sin første hovedrolle i Cell 2455 Death Row i 1955, som blev optaget af filmstudiet Columbia Pictures. Han havde i denne film rollen som en dødsdømt mand, som sad på Death Row, afdelingen for dødsdømte. Den var løst baseret på en rigtig historie om en dødsdømt mand, som urokkeligt hævdede, at han var uskyldig, før han til sidst blev henrettet. Campbell fik generelt gode bedømmelser fra kritikerne, men denne rolle gjorde meget lidt for hans videre karriere.

Han andre film omfatter Love Me Tender (1956) (hvor han sang med Elvis Presley). Hans medvirken i filmatiseringen af Norman Mailers roman The Naked and the Dead fra 1958 er en af hans mest berømte roller. I 1958 havde Campbell biroller i Cannonball, en kortlivet TV-serie om lastbilchauffører. Efter det år kom han tilbage til at spille stadig mindre biroller i film med en stadig lavere kvalitet. Campbell giftede sig med Judith Exner i 1952. De blev skilt i 1958.

Campbell har også fået kultstatus for sin gæsterolle blandt stjernegalleriet i den populære TV-serie Star Trek. Campbell dukkede op i flere Strak Trek-konventioner i 1980- og 1990'erne og mange Star Trek-fans vurderede Campbells karakter som blandt de bedste i denne serie. Hans sidste optræden i serien var i Las Vegas Hilton i august 2006.

Udvalgt filmografi 

 The Breaking Point (1950)
 Operation Pacific (1951) (krediteret som Bill Campbell)
 The People Against O'Hara (1951)
 Battle Circus (1953)
 Small Town Girl (1953)
 Big Leaguer (1953)
 Escape from Fort Bravo (1953)
 The High and the Mighty (1954)
 Battle Cry (1955)
 Man Without a Star (1955)
 Cell 2455 Death Row (1955)
 Backlash (1956)
 Love Me Tender (1956)
 Man in the Vault (1956)
 The Naked and the Dead (1958)
 The Sheriff of Fractured Jaw (1958)
 The Young Racers (1963)
 Djævelens borg / Dementia 13 (1963)
 The Secret Invasion (1964)
 Hush… Hush, Sweet Charlotte (1964)
 Blood Bath (1966)
 Pretty Maids All in a Row (1971)

Referencer

Eksterne henvisninger 
 
 

Skuespillere fra New Jersey
Star Trek-skuespillere
Niels Bang (godsejer)

Niels (de) Bang (20. februar 1776 – 30. august 1815) var en dansk godsejer. 

Han var søn af konferensråd Oluf Lundt Bang (død 1789) og dennes anden hustru, blev student 1793 og 1798 juridisk kandidat. Efter en udenlandsrejse indtrådte han 1800 som auskultant i Rentekammeret og købte samme år den sjællandske herregård Benzonsdal i forening med svogeren Christian Ulrich Detlev von Eggers, som han snart efter udløste; 1806 solgte han godset og købte næste år Sparresholm, også i Sjælland. Under en blodgangsepidemi (ældre folkeligt navn for dysenteri) blandt Benzonsdals bønder optrådte han med den største uforsagthed og hjalp bønderne med sjælden omhu; på Sparresholms gods gjorde han sig fortjent ved oprettelsen af et værk til hørrens behandling, og i krigstiden 1807 udrustede han et frivilligt korps på 200 mand. Kongen belønnede ham 1809 med Ridderkorset af Dannebrog. Han døde 30. august 1815.

Bang havde 11. maj 1802 ægtet Cathrine Amalie Henriette Callisen, datter af konferensråd, dr. med. Heinrich Callisen. Hun var født 8. april 1779 og døde 24. juni 1879, hele 100 år gammel.

Kilder 
 G.L. Wad, "Niels Bang", i: C.F. Bricka (red.), Dansk Biografisk Lexikon, København: Gyldendal 1887-1905.
 Johan Daniel Timotheus Manthey, Ridderes Levnetsløb 1809-17, s. 132.
 Danske Herregaarde XV.

Eksterne henvisninger 
 

Jurister fra Danmark
Godsejere fra Danmark
Danskere i 1700-tallet
Danskere i 1800-tallet
Niels
Riddere af Dannebrog
Mike Pickel

Mike Pickel (født 8. april 1975) er en tysk fodbolddommer fra Rheinland, som dømmer i den tyske liga. Han blev aktiv som dommer i 1987, og dømmer som linjedommer. Han har dømt et VM i fodbold, i 2010 der han var linjedommer for Wolfgang Stark fra Tyskland.

Fodbolddommere fra Tyskland
Dommere i VM i fodbold 2010
Niels Thomsen (historiker)

Niels Jørgen Thomsen (21. april 1930 på Frederiksberg – 30. december 2011) var en dansk historiker.

Niels Thomsen var søn af søn af redaktør og modstandsmand Sigurd Thomsen (dræbt under modstandskampen 1944) og hustru, blev student fra Herlufsholm i 1949, studerede derefter historie og fransk på Københavns Universitet, i hvilke fag han blev cand. mag. i 1957. I studietiden boede han på 4. Maj Kollegiet på Frederiksberg. Han blev dr. phil. i 1972 med afhandlingen Dagbladskonkurrencen 1870-1970 (udgivet i to bind samme år).

I perioden 1958-1965 var han leder af Dansk Pressemuseum. Fra 1959 og frem til 1970 var han forelæser ved Journalisthøjskolen, i 1965 blev han amanuensis i økonomisk historie ved Københavns Universitet. En stilling han beholdt til 1971 hvor han blev lektor i statskundskab, fra 1973 professor og samme år professor i nyere historie. Han blev pensioneret i 2000.

Niels Thomsen har fortrinsvis beskæftiget sig med økonomisk historie og pressehistorie. Således var han redaktør af Pressens Årbog (1968-1992), og han udgav hovedværket Den Danske Aviser (sammen med Jette D. Søllinge) i 3 bind 1988-1991.

29. april 1976 blev han medlem af Det kongelige danske Selskab for Fædrelandets Historie. 15. maj 2002 blev han af Dansk Folkeparti udpeget som dette partis repræsentant i rådet for Det Danske Center for Menneskerettigheder.

Han var gift med arkivaren og historikeren Birgit Nüchel Thomsen (død 2009).

Henvisninger

Eksterne henvisninger 
 
 Dagbladene, "Historiker og presseekspert Niels Thomsen er død", 6. januar 2012

Historikere fra Danmark
Ansatte ved Københavns Universitet
Pressehistorikere fra Danmark
Personer i Kraks Blå Bog (afdøde)
Faglitterære forfattere fra Danmark
Personer fra Frederiksberg
Museumsfolk fra Danmark
Dansksprogede forfattere fra Danmark
Herlovianere
Auto Bleue

Auto Bleue er en delebilsservice i den franske by Nice. I alt 51 elektriske delebiler. Bilerne oplades ved 16 ladestationer, fordelt med 14 i Nice, 1 i Cagnes-sur-Mer og 1 i Saint-Laurent-du-Var.

Når systemet er fuldt udbygget er det meningen, at der skal være 210 biler, med 70 ladestationer, til rådighed. De samlede omkostninger for etablering af ladestationerne forventes at blive på 2,8 mio € og en årlig driftsomkostning på 1,4 mio €.

Biler 
Til at starte med, er der to biltyper til rådighed:

 En firepersoners personbil af typen Peugeot iOn (41 stk.)
 En varebil af typen Citroën Berlingo (10 stk.)

Ladestationer 

Der er for øjeblikket opsat 16 ladestationer, heraf 14 i selve Nice og 2 i de omliggende byer Cagnes-sur-Mer og Saint-Laurent-du-Var.

Over tid er det meningen at dette antal skal sættes op til først 43 stationer i slutningen af 2011 og senere 70 stationer i slutningen af 2012 fordelt over den samlede storkommune (Communauté urbaine Nice Côte d'Azur).

Hver station har 5 pladser til rådighed.

Priser 
Som udgangspunkt koster det 8 € per time. Men der er allerede nu flere forskellige ordninger, til reduktion af priser, såvel rabatter der afhænger af hvor længe man bruger bilen, til en abbonnementsordning.

Kilder 
 
 
 

Transport i Nice
Delebil
Jan-Hendrik Salver

Jan-Hendrik Salver (født 1. marts 1969) er en tysk fodbolddommer fra Stuttgart.

Salver er en af de ti tyske linjedommere som dømmer kamper både i 1. Fußball-Bundesliga og kamper organiseret af FIFA..

Hans hidtil største kamp var ved EM 2004 i Portugal, da han sammen med sin kollega Christian Schräer assisterte dommeren Markus Merk i finalen mellem Portugal og Grækenlad. Under VM 2006 assisterede han igen Markus Merk i tre kampe. Under VM 2010 i Sydafrika var han sammen med Mike Pickel linjedommerdommer for Wolfgang Stark.

Salver har pr. juni 2010 været dommerdommer i 156 Bundesligakampe, 54 europacupkampe og 35 landskampe.

Kilder 

Fodbolddommere fra Tyskland
Dommere i VM i fodbold 2010
Dommere i VM i fodbold 2006
Povl Eller

Povl Henrik Eller (8. november 1925 i Varde – 12. januar 1989) var en dansk museumsmand og historiker.

Povl Ellers far var præst i Varde. Povl Eller var optaget af grundtvigianismen, og overvejede at blive højskolelærer. Men efter at være blevet cand. mag. i historie og fransk fra Københavns Universitet i 1953 blev han i stedet ansat ved portrætgalleriet på Det Nationalhistoriske Museum på Frederiksborg Slot efter Povl Bagges anbefaling. Som følge af denne stilling udgav Eller en række værker der afspejlede hans forskning på stedet, bl.a. Adam Oehlenschlåger portrætter (1958), N.F.S. Grundtvig portrætter (1962) og Portrætsamlingen på Gammelkjøgegaard (1970).

Han blev dr. phil. i 1971 med disputatsen Kongelige portrætmalere i Danmark 1630-1682 (udgivet samme år). Herefter fulgte en række studier af mere efterforskende karakter, bl.a. Hvad blev der af portrætterne på Hirschholm slot (1972), Borgerne og billedkunsten i Helsingør på Christian 4.s tid (1975) og Grundtvig på grundlovsbilledet (1975). Derudover skrev Eller en række værker om Frederiksborg Slots historie, bl.a. Salvingerne på Frederiksborg (1976), Compenius-orgelets historie (i Dansk årbog for musikforskning, bind 17 (1986)), samt museets officielle guidebog (1978). Desuden udarbejdede Eller ikonografierne til Dansk Biografisk Leksikon 3. udgave. 

I 1976 blev Povl Eller direktør for Frederiksborgmuseet, og han blev sine grundtvigianske rødder tro ved bl.a. i 1983 at arrangere udstillingen i anledning af 200-året for Grundtvigs fødsel.

26. maj 1982 blev han optaget i Det kongelige danske Selskab for Fædrelandets Historie.

Litteratur 
 Nekrolog over Povl Eller i Historisk Tidsskrift, Bind 16. række, 1 (1992) 2
 Povl Eller, "I min barndom skinnede solen altid", erindringsartikel i Frederiksborg Amts Avis, 27. marts 1977.

Eksterne henvisninger 
 

Historikere fra Danmark
Museumsfolk fra Danmark
Dansksprogede forfattere fra Danmark
Oluf Bang

Oluf eller Ole Bang er navnet på flere personer:

 Oluf Bang (kapellan) (død 1522) – pavelig kapellan og notar
 Oluf Bang (genealog) (1710-1783) – dansk genealog
 Oluf Lundt Bang (jurist) (1731-1789) – dansk generalprokurør
 Oluf Lundt Bang, kendt som Ole Bang (1788-1877) – dansk læge, dr.med., professor og rektor
 Oluf Bang (veterinær) (1881-1937) – dansk veterinær og professor
 Oluf Bang (forfatter) (1882-1959) – dansk forfatter
 Ole Bang (1901-1988) (1901-1988) – dansk læge, dr.med.
 Ole Bang (direktør) (født 1932) – dansk tidligere direktør og generalsekretær
Peter Holm (amtmand)

Peter Holm (1733-26. maj 1817) var en dansk-norsk amtmand.

Peter Holm blev formentlig født i Nyborg og var søn af Stads- og Garnisonskirurg sammesteds Thomas Nicolai Holm og Cathrine Lucie født von Lengerchen. Han blev juridisk kandidat fra Københavns Universitet i 1751, assessor i Hofretten i København i 1757, auskultant i General- Landøkonomi- og Kommercekollegiet i 1761, kommitteret sammesteds i 1764, justitsråd i 1767 og samme år amtmand i Nordlandene i Norge, 1771 amtmand i Bratsberg Amt og 1773 i Lister og Mandals Amt, 1780 blev han etatsråd. Han entledigedes som amtmand fra 1. januar 1806 med fuld gage og døde i Christianssand 1817.

Han har skrevet en værdifuld beskrivelse over Lister og Mandals Amt, der er trykt i Topografisk Journal bind II-V, samt efterladt betydelige samlinger til et dansk-norsk adelsleksikon, der nu bevares i Universitetsbiblioteket i Oslo.

Af det genealogiske og heraldiske Selskab var han medlem fra dets stiftelsesår 1777, og da dette i 1810 blev slået sammen med Det kongelige danske Selskab for Fædrelandets Historie blev han også optaget som medlem af dette.

Han blev i 1768 gift med Sara Hornemann (født 22. maj 1745 død 1794), datter af Assessor Henrik Carstensen Hornemann til Rejnskloster og Sara født Hammond.

Litteratur 
 Jens Braage Halvorsen, Norsk Forfatter Lexikon.
 Meddelelser fra Geheime Arkivet, 1886-88 s. 169.
 Richter, Juridisk Stat, s. 138.
 Werlauff, Det kgl. danske Selskab, s. 134. 190. 267.
 Personalhistorisk Tidsskrift, 2. R. II, 51.

Amtmænd fra Norge
Historikere fra Danmark
Danskere i 1700-tallet
Danskere i 1800-tallet
Personer fra Nyborg
Dommere i Hofretten (Danmark)
Personer i Dansk Biografisk Leksikon
Dansksprogede forfattere fra Danmark
Mourad Daami

Mourad Daami (født 15. august 1962, ) er en tidligere tunesisk fodbolddommer.

Han har dømt i flere store mesterskaber, blandt andet VM 2002, Confederations Cup i 2005 og Africa Cup of Nations i 2006 hvor han dømte finalen mellem  og .

Karriere

VM 2002 
   –   (gruppespil 2-1)

Referencer 

 http://www.weltfussball.de/schiedsrichter_profil.php?id=1850  

Fodbolddommere fra Tunesien
Dommere i VM i fodbold 2002
Bechir Hassani

Bechir Hassani (født 22. september 1969, ) er en tunesisk fodbolddommer, som dømmer i den tunesiske liga. Han blev aktiv FIFA-dommer i 2003, og dømmer som linjedommer. Han har dømt et VM i fodbold i, 2010 hvor han var linjedommer for Eddy Maillet fra Seychellerne. Han har også dømt i Confederations Cup 2009, Sommer-OL 2008 og Africa Cup of Nations 2010 og 2008.

Fodbolddommere fra Tunesien
Dommere i VM i fodbold 2010
Det forsømte forår (film)

Det forsømte forår er en dansk film fra 1993. Filmen fik premiere d. 21. januar 1993. Filmens instruktør er Peter Schrøder. Filmen er baseret på Hans Scherfigs roman af samme navn fra 1940. Filmens handling følger i vidt omfang handlingen i romanen, så både romanen og filmen tematiserer livet på Metropolitanskolen.

Prisbelønnet film 
Filmen blev en kommerciel succes.
For sin hovedrolle som den sadistiske lektor Blomme modtog Frits Helmuth såvel en Bodil og en Robert. Jesper Langberg modtog Bodilprisen for bedste mandlige birolle for sin præstation som den voksne Edvard Ellerstrøm.

Udvalgte medvirkende

Kilder

Eksterne henvisninger 
 

Dramafilm fra Danmark
Film instrueret af Peter Schrøder
Danske film fra 1993
Film baseret på værker af danske forfattere
Dansksprogede film
Rasheed Lawal

Rasheed Olawale Lawal (født 13. august 1983) er en nigeriansk amatørbokser, som konkurrerer i vægtklassen letvægt. Lawal har ingen større internasjonale resultater, og fik sin olympiske debut da repræsenterede Nigeria under Sommer-OL 2008. Her blev han slået ud i ottendedelsfinalen af Hrachik Javakhyan fra Armenien i samme vægtklasse.

Eksterne henvisninger 
 http://www.sports-reference.com/olympics/athletes/la/rasheed-lawal-1.html 

Boksere fra Nigeria
Gustav Bauditz (officer)

Carl Gustav Heinrich Bauditz (29. juni 1780 i Helsingør – 11. december 1849) var en dansk officer. Han var søn af generalløjtnant Carl Bauditz. Blandt hans børn var Peter og Peter Gustav Bauditz.

Bauditz blev 1794 kadet, 1798 sekondløjtnant i artilleriet med anciennitet af 1796. 1800 blev han kommanderet til tjeneste ved armékorpset i Holsten, 1804 virkelig premierløjtnant, 1806 karakteriseret kaptajn. 1807 blev han med avantgarden under general Johann Ewald kommanderet til Sjælland, hvor han lå til 1814, da han kom tilbage til København. 

Han var 1810 blevet stabskaptajn og 1812 kompagnichef. I 1828 blev han virkelig major og i 1833 oberstløjtnant og chef for danske artilleribrigade, som han ved planen 1842 beholdt, da den blev 1. artilleriregiment. I 1844 blev han generalmajor og chef for artilleribrigaden, som han forestod i de første år af Treårskrigen. Han døde 11. december 1849. 1845 blev han Kommandør af Dannebrog.

Bauditz var særdeles interesseret i artilleriet, besad megen forretningsdygtighed og var utrættelig i opfyldelsen af sine pligter. De vanskelige forhold mht. artilleriets udrustning i 1848 ville dog muligvis have oversteget hans kræfter, hvis han ikke havde haft en fortrinlig medhjælp i brigadens stabschef, oberstløjtnant J.S. Fibiger. 1808 blev han gift med Sophie Dorothea Frederikke Jahn (25. august 1786 – pludselig 1. maj 1848), datter af dr. med. Jacob Diderik Jahn, senere Landfysikus (embedslæge) i Heide.

Kilder 

 
 Hannibal Peter Selmer, Nekrologiske Samlinger II, 567.

Generalmajorer fra Danmark
Artilleriofficerer fra Danmark
Kommandører af 1. grad af Dannebrog
Personer i Treårskrigen fra Danmark
Gustav
Danskere i 1800-tallet
Personer fra Helsingør
Onorede Ohwarieme

Onorede Ohwarieme (født 25. november 1987) er en nigeriansk amatørbokser, som konkurrerer i vægtklassen supersværvægt. Ohwarieme har ingen større internasjonale resultater, og fik sin olympiske debut da han repræsenterede Nigeria under Sommer-OL 2008. Her blev han slået ud i første runde af Jaroslavas Jakšto fra Litauen i samme vægtklasse.

Eksterne henvisninger 
 http://au.sports.yahoo.com/olympics/athletes/profile/-/243982/onoriode-ohwarieme/ 

Boksere fra Nigeria
Mobilbetaling

Mobilbetaling er en betegnelse for betaling af ydelser med mobiltelefonen. 

Betaling kan ske via SMS eller på anden måde via en mobil betalingsplatform, fx de danske apps MobilePay eller Swipp.

Anvendes primært indenfor:
 transport
 parkering
 forretninger
 automater
 billetter
Erik Juel (rigsråd)

Erik Juel, ofte refereret til som Erik Juel til Hundsbæk og Alsted (født 1591, død 13. februar 1657), var dansk lensmand, embedsmand og Rigsråd samt far til søhelten Niels Juel og politikeren og diplomaten Jens Juel .

Biografi 
Erik Juel blev født i 1591 i Alsted Herred som søn af Peder Juel og Margrethe Ulfstand. I 1610 blev han ansat som sekretær i Danske Kancelli, men under Kalmarkrigen fra 1611-13 fratrådte han denne stilling for i stedet at gøre tjeneste som Hofjunker. under Belejringen af Kalmar fik han en Hest skudt under sig. Efter krigen vendte han tilbage til stillingen som Kancellisekretær fra 1613-16 og blev som sådan også udnævnt til Kannik ved Ribe Domkirke. 

I 1623 udnævntes han til Landsdommer i Jylland og besad desuden flere lokale hvertv. Blandt andet var han i 1624 medlem af Kommissionen til Undersøgelse af Limfjordens Gennembrud mod Vest. Han fik stillet Gudum Kloster til rådighed (til 1651).

Under Kejserkrigen, den danske udløber af Trediveårskrigen, fordreves han i 1627 fra sine godser og søgte til Sjælland mens hans hustru og børn flygtede til Norge.

Efter krigens afslutning var han i en periode befuldmægtiget for den jyske adel paa Provinsmøderne og blev 1638 og atter 1646 Landkommissær. Fra 1640-46 var han forlenet med Pandumgaard, 1646-48 med Lundenæs og endelig fra 1648-57 med Aalborghus.

Under Torstensson-krigen 1643-45 var han en del af den øverste ledelse i Jylland.

I sommeren 1651 valgtes han til Medlem af Rigsrådet og sendtes som saadan til norske Herredage i 1652 og 1656. I Anledning af en klage over ham fra nogle bønder skrev han i 1655 til Oversekretæren Erik Krag: "Mig sker efter gammelt Ordsprog: hvem Bonden klapper, den napper ham, og hvem han napper, den klapper ham". Da han døde den 13. februar 1657 efterlod han sig sin enke med relativt få midler og han nåede aldrig at opleve sine sønners succes.

Familie 
Erik Juel var ud af den danske uradelsslæg Juel. 4. Okt. 1618 ægtede han Sophie Clausdatter Sehested. Hans børn var:
 Claus Eriksen Juel (6. marts 1621 – 16 november 1673) 
 Peder Juel (14. juli 1623, Hundsbæk Gods – 9. december 1656, København) 
 Karen Eriksdatter Juel (14. oktober 1626, Gudumkloster – 17. oktober 1656, Kærsholm)
 Niels Juel (8. maj 1629, Christiania – 8. april 1697) 
 Jens Juel (15 Jul 1631, Nørtorp Thy – 23. maj 1700, København) 
 Melchior Juel (1634–1678) 
 Maren Eriksdatter Juel (7. april 1636, Nørtorp Thy – 1664)

Kilder 

 Erik Juel  (Link muligvis "dødt", svarer Fejl 403, Adgang forbudt)

Rigsråder fra Danmark
Lensmænd fra Danmark
Erik
Kabylien

Kabylien (kabylsk: Tamurt Iqbayliyen, Tamurt n Leqbayel eller Tamurt idurar) er en historisk og etnisk region i nordlige Algeriet som ligger mellem Algier i vest og Skikda i øst.

Der er en del af Tell-Atlas og ligger i den vestlige ende af Middelhavet. Kabylien dækker flere provinser i Algeriet: hele Tizi Ouzou og Bejaia (Bgayet), størstedelen af Bouira (Tubirett) og dele af landsbyerne Bordj Bou Arreridj, Jijel, Boumerdes, og Setif. Gouraya nationalpark og Djurdjura nationalpark ligger også i Kabylien. Regionen er inddelt i Stor-Kabylien og Små-Kabylien.
Som den moderne arvtager til den historiske berberkulturen, Kabylien betragtes som den vestlige civilisations vugge.

Det er vigtigt ikke at blande «Kabylien» og den kabylske befolkning andre stader i verden sammen: omkring 25% af kabyle-folket bor i hovedstadsregionen Algiers. Denne artikel omfatter altså den historiske region «Kabylien».

Eksterne henvisninger 

 Nordisk Familjebok, 1800-talsutgåvan (1884), bind 7, sp. 1565-1566; opslag: Kabyler
 Nordisk Familjebok, Uggleupplagan (1910), bind 13, sp. 522-523; opslag: Kabyler

Algeriets geografi
Regioner
Dagmar Damková

Dagmar Damková (født 29. december 1974) er en tjekkisk fodbolddommer. Hun har været FIFA-dommer siden 1999

Kilder 

Fodbolddommere fra Tjekkiet
Dommere i VM i fodbold for kvinder
SV Darmstadt 98

SV Darmstadt 98 er en sportsklub fra Darmstadt i Hessen. Klub blev grundlagt den 22. Maj 1898 som FC Olympia Darmstadt. I 1919 skiftede klubben navn til Rasen-Sportverein Olympia men samme år fusionerede de med Darmstädter Sport Club 1905 og fik navnet Sportverein Darmstadt 98. 
Klubben har ca 1,200 medlemmer som udover fodbold også har atletik, basketball og bordtennis.

I sæsonerne 1978/79 og 1981/82 spillede klubben i 1. Bundesliga. I 2011 vandt holdet Regionalliga Süd og rykkede op i 3. Liga. I sæsonen 14/15 spillede holdet i 2. Bundesliga. I 15/16 er de igen i 1. Bundesliga, rykket op to gange lige efter hinanden.

Fodboldklubber i Tyskland
Etableret i 1898
Darmstadt
Fanejede fodboldklubber
Jaroslav Jára

Jaroslav Jára (født 21. februar 1964) er en tjekkisk fodbolddommer. Jára tilhører UEFAs premier-dommere. Han har pr. juli 2007 aldrig dømt EM eller VM, men han har dømt to kampe i Champions League og ni kamper i UEFA-cupen

Kilder

Fodbolddommere fra Tjekkiet
Kos (by)

Kos er den største by på den græske ø Kos.

Byer i Grækenland
by